་སྣ་ཚོགས་ལ་རྒྱུས་ཏེ། མདའ་
མདུང་སོགས་ལ་གདགས། སྤོས་ཆབ་ཀྱི་བུམ་པ་བཤམ། སྟོང་ཆེན་མོའི་མངོན་པར་རྟོགས་པ
སྒོམ་བཟླས་བྱས་ཏེ། བཟླས་པའི་ཚེ། ཡེ་ཤེས་ཀྱི་བདུད་རྩི་ཐམས་ཅད་འདུས་པར་བསམ་
པས་བུམ་བཟླས་བྱའོ། །དེ་ནས། གོ་སྐབས་མེད་པར་རིག་སྔགས་མཐར་ཤར་དུ་བལྟས་ནས།
སྔར་ལྟར་སྦྱིན་སྲེག་གི་ཐབ་དུ་སེང་ལྡེང་དང་རྒྱ་ཤུག་གི་མེ་སྤར་ཏེ། ཡུངས་ཀར་ལ་སོགས་པའི་
ས་བོན་རྣམས་ལ་སྔགས་དེ་ཉིད་བཟླས་ནས་ཕྱོགས་བཞིར་གཏོར། ཏིལ་ལ་སོགས་སྡིག་པ་
སྟིམས་པའི་ས་བོན་རྣམས་ལ་སྔགས་དེ་ཉིད་བཟླས་ཤིང་ཞུགས་ཀྱི་ནང་དུ་གཏོར་ཏེ། སྔར་ལྟ་ར་
སྦྱིན་སྲེག་བྱ། དེ་ནས་བསྒྲུབ་བྱའི་ནད་ཐམས་ཅད་ཤཱནྟིཾ་ཀུ་རུ་སྭཱཧྭ་ཞེས་པ་དང་། གདོན་རིམས།
རྨི་ལམ་ངན་པ། མཚན་མ་ངན་པ། ལོ་ཀེག་ཟླ་ཀེག་ཞག་ཀེག། བྱད། བྱུར། སྡིག་སྒྲིབ་ཐམས་
ཅད་ཤཱནྟིཾ་ཀུ་རུ་སྭཱཧཱ། ཞེས་བརྗོད་ཅིང་བུམ་ཆུས་བཀྲུ། དཀོན་མཆོག་གསུམ་ལ་སོགས་པའི
བདེན་བའི་སྟོབས་དང་། རང་གི་ལྷའི་སྔགས་ཀྱི་འོད་ཟེར་གྱིས་བསྒྲུབ་བྱའི་བྱད་སྟེམས་ཐམས་
ཅད་ཚོན་སྐུད་ལྔ་ལ་ཐིམ་པར་བསམ་ལ། ཚོན་སྐུད་དེ་དག་གིས་བསྒྲུབ་བྱ་སྨྱུང་པར་གནས་པ་
ཁྲུས་དང་གཙང་སྦྲ་བྱས་པ། གོས་གསར་པ་དང་རྒྱན་སྣ་ཚོགས་ཀྱིས་སྤྲས་པའི་མགུལ་པ་སྲིན
མཛུབ་གཉིས། རྐང་པའི་བོལ་གཉིས་ཏེ་གནས་ལྔ་བཅིངས་ལ། བུ་མོའི་ལག་ནས་མཚོན་
བླངས་ནས། དེ་ཡེ་ཤེས་ཀྱི་རལ་གྲིར་བསམ་ནས། དེའི་བྱད་སྟེམས་སོགས་བཅད་ཅིང་
བསྲེགས་པར་བསམས་ཏེ། གང་དག་སངས་རྒྱས་རང་སངས་རྒྱས། །སངས་རྒྱས་རྣམས་ཀྱི་
ཉན་ཐོས་དང༌། །ཚངས་དབང་དང་ནི་འཇིག་རྟེན་སྐྱོང༌། །གནོད་སྦྱིན་སྡེ་དཔོན་དབང་ཕྱུག་དང༌། །
-68-

སྔགས་ལ་འཇུག་པའི་སྒོ་ལས། སྟོང་ཆེན་རབ་འཇོམས་སྐོར་བཞུགས། ༢༦༽
དེ་བཞིན་གནོད་སྦྱིན་སྟོབས་ཆེན་དང༌། །འཕྲོག་མ་བུ་དང་བཅས་པ་དང༌། །དེ་དག་མཐུ་དང་
གཟི་བརྗིད་ཀྱིས། །རོ་ལངས་ལས་རྣམས་ཆད་གྱུར་ཅིག། རྡོ་རྗེ་རིན་ཆེན་ཕུག་པ་དང་། །མེ་
ཡིས་བུད་ཤིང་བསྲེག་པ་དང་། །རླུང་གིས་སྤྲིན་ནི་འཐོར་བ་དང་། །ཉི་མས་ནགས་ཚལ་སྐམ་
བྱེད་པ། །བདེན་པའི་ཚིག་ནི་དེ་དག་གིས། །བྱད་སྟེམས་ལས་རྣམས་ཚིག་པར་ཤོག། སྤོས་དང་
མེ་ཏོག་སྣ་ཚོགས་ཀྱིས། །སྡིག་པ་ཐམས་ཅད་ངེས་པར་བསལ། །ཏདྱ་ཐཱ། ཧུ་མེ་ཧུ་མེ། ཀ་ཁ་
ལི། ཀ་ཁ་ལི། ཁ་ར་ལེ། ཛུ་ཧཱི་ནི་ཛ་བ་ལེ། ཧ་ར་གྲེ། ཧ་རི་ཎི་ཤ་བ་རི། ཤཱན་ཏ། པྲ་ཤཱན་ཏི་སྭཱཧཱ།
དྷ་བ་ནི་སྭཱཧཱ། པྲ་ད་པ་ནི་སྭཱཧཱ། གཱན་དྷཱ་ར་བེ་སྭཱཧཱ། བ་ལཾ་གི་ནི་སྭཱཧཱ། སངྑ་ཀ་ཁོར་ད་ཚེ་ནི་སྭཱཧཱ།
ལྷ་ཐམས་ཅད་ཀྱི་གསང་སྔགས་འདི་དག་གིས། བདག་གི་བྱད་དང༌། རོ་ལངས་དང༌། སྨན་དང༌།
སྔགས་དང་དུག་དང༌། དུག་སྦྱར་མ་རྣམས་བཅད་དོ། །བཤིག་གོ། ཕམ་བར་བྱས་སོ། །ཕ་རོལ་
ཕམ་པར་བྱས་སོ། །སྭཱཧཱ། ཞེས་བརྗོད་ཅིང་། རལ་གྲིས་བཅད་དེ། ཚོན་སྐུད་ཀྱི་དུམ་བུ་དང༌།
སྤོས་སྣ་ཚོགས་དང༌། མེ་ཏོག་སྣ་ཚོགས་རྣམས་མེར་ལན་བརྒྱ་རྩ་བརྒྱད་དོར་བར་བྱའོ། །དེ་ནས་
རྗེས་ཀྱི་ཆོ་ག་རྣམས་བྱ་སྟེ། བྱད་སྟེམས་སོགས་ཞི་བའི་མན་ངག་ལེའུ་ཚན་གསུམ་པའོ།། །།
དེ་ནས། དུག་སོགས་ཞི་བའི་མན་ངག་ནི་བསྙེན་སྒྲུབ་སྔར་དང་འདྲའོ། །དེ་ནས་ལས་ལ་
སྦྱར་བ་ནི། ལྦ་བ་དང་ཤུ་བ་ལ་སོགས་པ་ནས་དུག་གི་བར་ཞི་བར་འདོད་པས། ཁྲུས་བྱས།
ཟས་གཙང་མ་ཟ་ཞིང་གོས་གསར་པ་དང་རྒྱན་གྱིས་སྤྲས་ཏེ། སྟན་བཟང་པོའི་སྟེང་དུ་འདུག་
ནས། སྟོང་ཆེན་རབ་འཇོམས་ཀྱི་མངོན་རྟོགས་སྒོམ་བཟླས་བྱ་སྟེ། སངས་རྒྱས་རྣམས་ཀྱི་
ཐུགས་རྗེ་དང༌། །རང་རྒྱལ་དག་གི་གཟི་བརྗིད་དང༌། །དགྲ་བཅོམ་རྣམས་ཀྱི་མཐུ་དག་དང༌། །
གསང་སྔགས་འཛིན་པ་ཐམས་ཅད་དང༌། །ཤཱ་རིའི་བུ་ཡི་ཤེས་རབ་དང༌། །མཽངྒལ་བུ་ཡི་རྫུ་
འཕྲུལ་དང༌། །མ་འགགས་པ་ཡི་མིག་དང་ནི། །འོད་སྲུང་སྦྱངས་པའི་ཡོན་ཏན་དང༌། །ཀོའུ་དི་
ནྱ་ཡི་སྔར་ཐོབ་དང༌། །ཀུན་དགའ་བོ་ཡི་སྔར་ཐོབ་དང་། །ཚངས་པ་ཡི་ནི་བྱམས་པ་དང་། །
-69-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
-------་
བརྒྱ་བྱིན་གྱི་ནི་དབང་རྣམས་དང་། །འཇིག་རྟེན་སྐྱོང་བའི་ཡུལ་རྣམས་དང༌། །དབང་ཕྱུག་ཆེན་
པོའི་སྟོབས་ངན་དང༌། །སྡེ་དཔོན་རྣམས་ཀྱི་མཐུ་དག་དང༌། །འཕྲོག་མའི་གཟི་བརྗིད་རྫུ་
འཕྲུལ་དང༌། །དེ་དག་རྣམས་ཀྱི་མཐུ་དང་ནི། །བདག་གི་དུག་ནི་དུག་མེད་ཤོག། དུག་མེད་དུག་
རྣམས་འཇིག་བྱེད་པ། །གསང་སྔགས་གཞི་རྣམས་དེ་ལགས་སོ། །སདྱ་ཐེ་དན། ཧ་རི་ཀ་ཤི་ན་
ཀི་ལ། ཨེ་ཧེ་རེ། མ་མ་རེ། ཨཎྚ་རེ། པཎ་ཌཱ་རེ། ཀ་ཊ་ཀེཀ་ཡུ་རེ། ཧ་སེ་ཧ་སེ་ཧ་སེ། ཁ་སེ་ཁ་
སེ་ཁ་སེ། ཁ་རང་བེ་མུ་རུ་བ་ཧ་ཎེ་སྭཱཧཱ། མུ་མུ་ཀྵུ་སྭཱཧཱ། ཧི་ལི་སྭཱཧཱ། མི་ལི་སྭཱཧཱ། །འབྲས་དང་རྨ་
དང་ཤུ་བ་དང༌། །གཡན་པ་དང་ནི་འབྲུམ་བུ་དང༌། །ལྷོག་པ་དང་ཡང་གཡའ་བ་ནི། །བདུན་པ་
ལགས་ཏེ་རབ་ཏུ་བཅོམ། །འདོད་ཆགས་ཞེ་སྡང་གཏི་མུག་རྣམས། །དེ་དག་འཇིག་རྟེན་དུག་
གསུམ་སྟེ། །བཅོམ་ལྡན་སངས་རྒྱས་དུག་མི་མངའ། །སངས་རྒྱས་གཟི་ཡིས་དུག་བཅོམ་མོ། །
འདོད་ཆགས་ཞེ་སྡང་གཏི་མུག་རྣམས། །དེ་དག་འཇིག་རྟེན་དུག་གསུམ་སྟེ། །བཅོམ་ལྡན་ཆོས་
ནི་དུག་མི་མངའ། །ཆོས་ཀྱི་གཟི་ཡིས་དུག་བཅོམ་མོ། །འདོད་ཆགས་ཞེ་སྡང་གཏི་མུག་རྣམས། །
དེ་དག་འཇིག་རྟེན་དུག་གསུམ་སྟེ། །བཅོམ་ལྡན་དགེ་འདུན་དུག་མི་མངའ། །དགེ་འདུན་གཟི་
ཡིས་དུག་བཅོམ་མོ། །ས་ནི་དུག་གི་མ་ཡིན་ཏེ། །ས་ནི་དུག་གི་ཕ་ཡང་ཡིན། །བདེན་པའི་
བདེན་ཚིག་དེ་དག་གིས། །བདག་གི་དུག་ནི་དུག་མེད་ཤོག། དུག་ནི་ས་ཡི་ནང་དུ་སོང༌། །གང་
བའི་སྣོད་དུ་དུག་སོང་ཤིག། སྭཱཧཱ། ཞེས་བརྗོད་ཅིང་། རྨ་བྱའི་སྒྲོས་བྱབ་པ་སོགས་ཀྱི་མདོག་
འགྱུར་བར་བསམ་བར་བྱའོ། །སྟོབས་ཆེན་བརྒྱད་ཀྱི་དུག་སོགས་ཞི་བའི་མན་ངག་ལེའུ་ཚན་
གསུམ་པའོ། །འཁྲུག་པ་སོགས་རྒྱལ་བའི་མན་ངག་ནི། བསྙེན་སྒྲུབ་སྔར་དང་འདྲའོ། །ལས་
ལ་སྦྱར་བ་ནི། ཐོག་མར་མཆོད་རྟེན་ཆེན་པོ་ལ་མཆོད་པ་བྱས་ནས། སྟོང་ཆེན་རབ་འཇོམས་ཀྱི
མངོན་པར་རྟོགས་པ་རྒྱས་བསྡུས་ཇི་རིགས་པ་སྒོམ་བཟླས་བྱ་ཞིང་ཁྱད་པར་སྔར་བཤད་པའི་
མདོ་སྡེ་བཀླག་པའི་ཚོགས་སྟོང་ཆེན་རབ་འཇོམས་བཀླག་བར་བྱའོ། །སངས་རྒྱས་རྣམས་
-70-

སྔགས་ལ་འཇུག་པའི་སྒོ་ལས། སྟོང་ཆེན་རབ་འཇོམས་སྐོར་བཞུགས། ༢༦༽
ཀྱིས་བདུད་ཕམ་མཛད། །ཆོས་མ་ཡིན་ནི་ཆོས་ཀྱིས་སོ། །དགེ་འདུན་གྱིས་ནི་མུ་སྟེགས་ཕམ། །
དབང་པོས་ལྷ་མ་ནི་ཕམ་པར་འགྱུར། །ལྷ་མིན་རྣམས་ཀྱིས་ཟླ་བ་ཕམ། །ནམ་མཁའ་ལྡིང་
གིས་རྒྱ་མཚོའོ། །མེ་ཡིས་ཤིང་རྣམས་ཕམ་པར་གྱུར། །ཆུས་ནི་མེ་ཡང་ཕམ་པར་གྱུར། །རླུང་
གིས་སྤྲིན་རྣམས་རབ་ཏུ་ཕམ། །རྡོ་རྗེ་ཡིས་ནི་རིན་ཆེན་ཕུག། ལྷ་རྣམས་བདེན་པར་རབ་ཏུ་
གནས། །ས་ཡང་བདེན་པར་གནས་པ་ལགས། །སངས་རྒྱས་དང་ནི་ཆོས་ཀྱང་བདེན། །བདེན་
པར་རྒྱལ་འགྱུར་རྫུན་མ་ལགས། །སང༵་ཐེ་དན། ཨ་མྲྀ་ཏེ། ཨ་གྲ་པུཥྤ། བ་ཧུ་པ་ལེ། ནི་བཱ་ར་ནི།
སརྦ་ཨནྠ་སདྷ་ནི། ཨ་པ་ར་ཛི་ཏེ། དྷ་ར་དྷ་ར་ཎི། གུ་ཧྲུ་བ་ར་ཏེ། གཽ་ཏ་མེ། གུ་བྷ་མ་ཏི། ཛཾ་བྷ་
ནི་སྭཱཧཱ། པྲ་ཛཾ་བྷ་ནི་སྭཱཧཱ། བ་ལ་པྲ་བྷ་ན་ཛ་ནི་སྭཱཧཱ། བི་ཛ་ཡེ་སྭཱཧཱ། །ཛ་ཡ་བི་ཛ་ཡེ་སྭཱཧཱ། །ཕྱིར་
རྒོལ་བ་ནི་ཀུན་ལས་རྒྱལ། །སྡིག་པ་ཐམས་ཅད་རབ་ཏུ་ཕམ། སྭཱཧཱ། ཞེས་བརྗོད་ཅིང་བསམ་
པར་བྱའོ། །འཁྲུགས་པ་སོགས་རྒྱལ་བའི་མན་ངག་ལེའུ་ཚན་གསུམ་བའོ།
།།
མངལ་འཚོ་བ་ལ་སོགས་པའི་མན་ངག་ནི། བསྙེན་སྒྲུབ་སྔར་དང་འདྲ་བའོ། །ལས་ལ་
སྦྱར་བ་ནི། ཛམ་པ་པོས་ནི་ཟིན་གྱུར་ན། །མིག་ནི་རབ་ཏུ་འགྱུར་བར་བགྱིད། །རི་དྭགས་རྒྱལ་
གྱིས་ཟིན་པ་ནི། །སྐྱུགས་པ་མི་ཟད་སྐྱུགས་པར་འགྱུར། །སྐེམ་བྱེད་ཀྱིས་ནི་ཟིན་གྱུར་ན། །
སྐེམས་བྱེད་པས་ནི་བྱིས་པ་འགུལ། །བརྗེད་བྱེད་ཀྱི་ནི་ཟིན་གྱུར་ན། །འགྲེ་ཞིང་དེ་ལྟར་སྒྲ་ཡང་
འབྱིན། །དབུ་བ་དང་ནི་ཁ་ཆུ་འཛགཁུ་ཚུར་ཅན་གྱིས་རབ་ཟིན་ན། །ཁུ་ཚུར་འཆང་ཞིང་འབྱེད་
པར་བགྱིད། །མ་མོ་ཡིས་ནི་ཟིན་གྱུར་ན། །དགོད་ཅིང་དེ་བཞིན་སྒྲ་ཡང་འབྱིན། །ཛ་མི་ཀས་ནི་
རབ་ཟིན་པ། །ནུ་ཞོ་ནུ་བར་མངོན་མི་དགའ། །འདོད་པ་ཅན་གྱིས་རབ་ཟིན་ན། །མལ་ན་གཉིད་
ལོག་ངུ་བར་འགྱུར། །ནམ་གྲུས་རབ་ཏུ་ཟིན་གྱུར་ན། །ལྕེ་ལ་སོས་ནི་མཆའ་བར་འགྱུར། །སྲུལ་
པོས་རབ་ཏུ་ཟིན་གྱུར་ན། །ཀུ་ཅོ་འདོན་ཅིང་སྒྲ་ཡང་འབྱིན། །མ་དགའ་བྱེད་པས་ཟིན་གྱུར་ན། །
རྣམ་པ་སྣ་ཚོགས་གཟུགས་སུ་འགྱུར། །བྱ་ཡིས་རབ་ཏུ་ཟིན་གྱུར་ན། །སྣམ་པའི་དྲི་ནི་འབྱུང་
-71-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བར་འགྱུར། །གཉལ་ལག་ཅན་གྱི་ཟིན་གྱུར་ན། །མགུལ་བ་རབ་ཏུ་འགགས་པར་འགྱུར། །
བཞིན་རྒྱན་གྱིས་ནི་ཟིན་གྱུར་ན། །རིམས་ཀྱིས་བཏབ་ཅིང་འཁྲུ་བར་འགྱུར། །མི་འཕྱང་བས་ནི་
ཟིན་གྱུར་ན། །སྐྱེགས་བུ་དང་ནི་རྔམ་པ་འབྱུང༌། །བྱིས་པ་ཇི་ལྟ་སྐྲག་བགྱིད་པ། །དེ་ལ་གཟུགས་
ནི་བརྗོད་པར་བགྱིད། །འཇམ་པ་པོ་ནི་བ་ལང་གཟུགས། །རི་དྭགས་རྒྱལ་པོ་རི་དྭགས་འདྲ། །
སྐྱེམ་བྱེད་པ་ནི་གཞོན་ནུའི་གཟུགས། །བརྗེད་བྱེད་པ་ནི་ཝ་འདྲའོ། །ཁུ་ཚུར་ཅན་ནི་བྱ་རོག་
གཟུགས། །མ་མོ་དེ་ནི་མི་ཡི་གཟུགས། །ཛ་མི་ཀ་ནི་རྟ་ཡི་གཟུགས། །འདོད་བ་ཅན་ནི་རྡོ་རྗེའི་
གཟུགས། །ནམ་ཁྲུ་ཁྱི་ཡི་གཟུགས་ཀྱི་ཏེ། །སྲུལ་པོ་ཕག་གི་གཟུགས་ཀྱིས་སོ། །མ་དགའ་བྱེད་
པ་བྱི་ལའི་གཟུགས། །བྱ་ནི་འདབ་ཆགས་གཟུགས་ཀྱིས་སོ། །གཉའ་ལག་ཅན་ནི་བྱ་གག་
གཟུགས། །བཞིན་རྒྱན་འུག་པའི་གཟུགས་སུ་སྟེ། །མི་འཕྱང་བ་ནི་ཕ་བང་གཟུགས། །འདི་
དག་བྱིས་པ་སྐྲག་པར་བགྱིད། །ཞེས་པ་བྱིས་པའི་གདོན་ཆེན་བཅོ་ལྔས་ཟིན་པ་ཐར་པར་འདོད་
པས་ཆོས་བརྒྱད་དམ། བཅུ་བཞི་ལ་རིག་སྔགས་འཆང་གིས་ཁྲུས་བྱས་གོས་གསར་པ་དང་
རྒྱན་གྱིས་སྤྲས་ཏེ། ས་ཕྱོགས་གཙང་མར་བྱས། སྔར་གྱི་བསྲུང་བའི་སྔགས་བཟླས་པའི་ཉུངས་
ཀར་ས་གཞིར་གཏོར་ཏེ་སྦྱངས། སྤོས་དང་མེ་ཏོག་གིས་བརྒྱན་པར་མཆོད་རྟེན་དང་། སྟོང་ཆེན་
གྱི་བྲིས་སྐུའི་དྲུང་དུ་མཆོད་པ་རྣམས་བཤམས་ཏེ། སྟོང་ཆེན་རབ་འཇོམས་ཀྱི་མངོན་རྟོགས་
སྒོམ་བཟླས་བྱས་ནས་ཚངས་པས། འདི་རྣམས་གདོན་ཆེན་མ་རུངས་པ། །བྱིས་པ་རྣམས་ལ་
འཇིགས་བྱེད་པ། །མདོ་སྡེའི་ཞགས་པས་དྲངས་ནས་ནི། །འདི་དག་ཤིན་ཏུ་དགུག་པར་བགྱི། །
གནོད་སྦྱིན་སྡེ་དཔོན་ཆེན་པོ་ནི། །དྲི་ཟ་ཙན་དན་ཞེས་བགྱི་བ། །ཡི་གེ་ཕྱག་རྒྱ་དེ་རྩལ་ཏེ། །སོང་
ལ་གདོན་ནི་དྲག་པོ་ལ། །བཅོ་ལྔ་དེ་དག་ཁུག་ཅིག་ཅེས། །ཕོ་ཉར་ཡང་ནི་བཏང་བར་བགྱི། །དེ་
དག་རྣམས་ནི་སྐད་ཅིག་གིས། །བཅིང་བ་ལྔ་ཡིས་བཅིངས་བཞིན་བཀུག། ཞེས་བརྗོད་ཅིང་
བསམས་ལ། སྒྲུབ་བྱའི་སྤྱི་བོར་ཉུངས་ཀར་བཞག་ནས། ཚངས་པས་རབ་ཏུ་བྱས་པ་སྟེ། །
-72-

སྔགས་ལ་འཇུག་པའི་སྒོ་ལས། སྟོང་ཆེན་རབ་འཇོམས་སྐོར་བཞུགས། ༢༦༽
ཚངས་པས་སྤྲུལ་ཞེས་བརྗོད་པར་བགྱི། །ལོ་གྲངས་བཅུ་གཉིས་བར་དུ་ནི། །གཞོན་ནུ་རྣམས་
ལ་ཕན་བགྱིད་པ། །ཚངས་པས་སྤྲུལ་པའི་མདོ་སྡེ་ཡི། །རིག་སྔགས་འདི་ལས་གང་འདའ་བ། །
ཨརྫ་ཀ་ཡི་དོག་པ་བཞིན། །མགོ་བོ་ཚལ་པ་བདུན་དུ་འགས། སང༵་ཐེ་དན། ཨཾ་གེ། བཾ་གེ། བྷཾ་
གེ། བྷ་བ་ནེ། ཨི་ན་ན་དི། སུ་ལུ་རི། གི་རི་གི་རི། ཤ་པ་རི་ག་རུ་ཎི། ཤ་རུ་ཎི། གི་རི། ག་བ་རེ།
ལོ་ཙ་ནེ། ལ་ས་ནེ། རོ་ཙ་ནེ། ཨ་ལ་བྷེ། ཏ་ལ་བྷེ། པྲ་ཀར་ཥི་ཎི་སྭཱཧཱ། མངལ་ན་བདེ་བར་
གནས་གྱུར་ཅིག། དབང་པོ་ཡང་དག་འཕེལ་བར་ཤོག། མངལ་ན་འདུག་པ་བདེ་གྱུར་ཅིག།
བ